માનવમિત્ર, ગુજરાત : દેશમાં કોંગ્રેસ બાદ સૌથી મોટી પાર્ટી જો કોઇ હોય તો તે ભાજપ છે. ગુજરાતમાં ભાજપ છેલ્લા બે દાયકાથી છે અને દેશમાં એક માત્ર રાજ્ય કે જ્યા ભાજપને સૌથી વધુ સમય રાજ કરવાનો અવસર મળ્યો છે. ગુજરાતનાં પૂર્વ મુખ્યમંત્રી નરેન્દ્ર મોદીનાં નેતૃત્વ હેઠળ ભાજપે ઘણી નામના મેળવી છે. જે રાજ્યથી બહાર નિકળીને નરેન્દ્ર મોદી પીએમ પદ ઉપર બિરાજમાન થયા તે રાજ્યમાં આજે પરપ્રાંતિઓ પર થઇ રહેલા હુમલાઓથી ગુજરાત સિવાયનાં અન્ય રાજ્યોમાં પીએમ મોદીની પ્રતિષ્ઠા દાવ ઉપર મુકાઇ ગઇ છે. આજે જનતામાં પણ આ વિષયની ચર્ચાએ જોર પકડ્યુ છે કે શું દેશમાં ભાજપની પડતીની શરૂઆત ગુજરાતથી થશે?